Solskjær og Molde møter trolig Uniteds overmenn
Molde gjorde en solid innsats i 2. runde av Champions League-kvalifiseringen, med 3-0 hjemme mot latviske Ventspils i første kamp. Alt tyder dermed på Molde-avansement, men i neste runde kan det fort bli slutt på romsdalens håp om en gjentakelse av 1999-sesongen, hvor Molde gikk til gruppespillet i den gjeveste europacupen og møtte lag som Real Madrid, Porto og Olympiakos. Hvis de går videre, skal Molde nemlig møte vinneren av Flora Tallinn og Basel - hvor sveitserne har det beste utgangspunktet etter sin 2-0-seier i Estland. I fjor bemerket Basel seg ved å slå ut Manchester United i gruppespillet i Champions League. I England spilte de 3-3 mot Sir Alex Fergusons mannskap, hjemme i Basel vant de 2-1. Langt tøffere ble det i neste runde, hvor de først slo Bayern München 1-0 på hjemmebane, men måtte reise hjem fra Tyskland med 0-7 i bagasjen. I Europa League kan også Rosenborg får sveitsisk motstand om de går videre. Trønderne møter ved avansement vinneren av Servette og armenske Gandzasar Kapan, mens det også blir tøff mostand for Aalesund om de slår ut sin albanske motstander: Kypriotiske Apoel, eller FK Senica fra Slovakia. Heller ikke Tromsø kan vente seg noen walkover i neste runde - de møter vinneren av Metalurh Donetsk (Ukraina) og FK Celik Niksic fra Montenegro.
Det ble en tøff trekning for Ole Gunnar Solskjær i mesterligakvalifiseringen - og bedre ble det ikke for de norske lagene i Europa League.